אם תבואי 
אם תבואי הלילה, אם תבואי אלי; זרועותי אפרוש אלייך אכסך בנשיקותי; על כתפי ראשך אניח, אלטף את שערך; בימיני אחבוק מותנייך ובשמאל אתמוך ראשך; אקרב שפתי אלייך לשפתייך אנשק; לעינייך ללחייך, לכתפך, לצווארך; אל תהיי דלתך סוגרת ובכאב מענה את לבבך; תני ידך ביד אוהבת ולעולם לא תהיי לבדך; לא אשבע מנשיקותייך, לא ארווה מלשונך; אוסיף אגמע מבין שפתייך, מתק צוף אהבתך; ואוהב אותך בלהט עד לגוף אחד נהיה ; ולאחר ברק ורעם לא ארחק ולא אפנה; בחיקך ראשי אניח כתינוק אשר ירווה; ואשן עד שיפציע אור השחר יעלה; 